Torreciella de Val Madriz

Iste articlo tracta sobre Torreciella de Val Madriz. Ta altros emplegos d'o toponimo torreciella se veiga Torreciella (desambigación).

Torreciella de Val Madriz (en castellano Torrecilla de Valmadrid) ye un barrio rural de Zaragoza situato en o districto de Torrero-A Paz, en a parti sud d'o municipio a mán d'os municipios de Cuart y Val Madriz.

 Historia 
Lo establioron en 1217, dimpués d'a conquiesta de Zaragoza. Yera un municipio independient dica 1965, cuan s'adhibió a lo municipio de Zaragoza.

 Toponimia 
Mencionato como La Torreciella en bel texto medieval como o Libro del Reparo del General de 1489-1491, pero en o fogache de 1495 s'escribiba ya castellanizato como La Torrecilla. O suyo apelativo actual fa referencia a estar a man de Val Madriz.

En l'antigo termin de Torreciella bi ha antigos toponimos en aragonés como Pui Aguila, que en a Documentación medieval de la Corte del Justicia de Ganaderos de Zaragoza figura como Pueyo del Aguila:

 Curiosidaz 
La zona d'o Barranco de Torrijos, entre Val Madriz y Torreciella de Val Madriz yera a on o bestiar transhumant d'a Val de Vio pasaba l'hibierno. Eugenio Monesma filmó o viache con o bestiar seguindo a ruta transhumant dende o Barranco de Torrijos dica a Val de Vio en a suya serie documental sobre oficios tradicionals.

Puestos d'intrés
 Restas d'o castiello.
 Ilesia de l'Asumpción.
 Ermita de Sant Marcos.
 Antigas esclusas d'a Canal Imperial d'Aragón, 1786 -1792. LAS ANTIGUAS ESCLUSAS DE TORRECILLA DE VALMADRID en Zaragozaguia.com

 Espacios naturals 
 Barranco de la Val.

 Figuras de protección 
 ZEPA Río Uerba y Las Planas.
 PIC Planas y estepas d'a marguin dreita de l'Ebro.

 Referencias 

Categoría:Torreciella de Val Madriz